Document ID: 32006D0594

KOMISJONI OTSUS,
4. august 2006,
millega määratakse liikmesriikide kaupa kindlaks lähenemiseesmärgi jaoks ettenähtud kulukohustuste assigneeringute soovituslik jaotus ajavahemikuks 2007-2013
(teatavaks tehtud numbri K(2006) 3474 all)
(2006/594/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. juuli 2006. aasta määrust (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, (1) eriti selle artikli 18 lõiget 2,
ning arvestades järgmist:
(1)
Määruse (EÜ) nr 1083/2006 artikli 3 lõike 2 punkti a kohaselt on lähenemiseesmärk suunatud arengus mahajäänud liikmesriikide ja piirkondade lähenemise kiirendamisele.
(2)
Määruse (EÜ) nr 1083/2006 artikli 4 lõike 1 punkti a kohaselt aitavad Euroopa Regionaalarengu Fond, Euroopa Sotsiaalfond ja Ühtekuuluvusfond (edaspidi “fondid”) kaasa kõnealuse määruse artikli 3 lõike 2 punktis a nimetatud eesmärgi saavutamisele.
(3)
Määruse (EÜ) nr 1083/2006 artikli 18 lõike 1 kolmanda lõigu kohaselt tuleb fondide kasutada olevad kulukohustuse vahendid jaotada selliselt, et need koonduksid peamiselt lähenemiseesmärgiga hõlmatud piirkondadesse.
(4)
Määruse (EÜ) nr 1083/2006 artikli 19 kohaselt tuleb ajavahemikul 2007-2013 fondide kasutada olevatest kulukohustuste vahenditest eraldada 81,54 % lähenemiseesmärgi jaoks, millest 4,99 % on kõnealuse määruse artikli 8 lõikes 1 osutatud ülemineku- ja eritoetuste jaoks, 23,22 % on artikli 5 lõikes 2 osutatud rahastamise jaoks ja 1,29 % on artikli 8 lõikes 3 osutatud ülemineku- ja eritoetuste jaoks.
(5)
On vaja teha liikmesriikide kaupa lähenemiseesmärgi vahendite soovituslikud jaotused. Määruse (EÜ) nr 1083/2006 artikli 18 lõike 2 kohaselt tuleb seda teha kooskõlas määruse (EÜ) nr 1083/2006 II lisas sätestatud kriteeriumide ja metoodikaga.
(6)
Määruse (EÜ) nr 1083/2006 II lisa esimeses ja teises punktis on vastavalt kehtestatud kasutada olevate vahendite jaotamise meetodid lähenemiseesmärgi abikõlblikele piirkondadele ja ühtekuuluvusfondi abikõlblikele liikmesriikidele.
(7)
Määruse (EÜ) nr 1083/2006 II lisa punkti 6 alapunktides a ja c on vastavalt kehtestatud assigneeringute kindlaksmääramise meetodid kõnealuse määruse artikli 8 lõigetes 1 ja 3 osutatud üleminekutoetuste jaoks.
(8)
Määruse (EÜ) nr 1083/2006 II lisa punktis 7 määratakse kindlaks maksimaalne toetuseraldis fondidest iga liikmesriigi kohta.
(9)
Määruse (EÜ) nr 1083/2006 II lisa punktides 12 ja 31 määratakse kindlaks summad teatavate erijuhtumite jaoks ajavahemikuks 2007-2013.
(10)
Määruse (EÜ) nr 1083/2006 artikli 24 kohaselt tuleb ajavahemikul 2007-2013 fondide kasutada olevatest kulukohustuste vahenditest eraldada 0,25 % komisjoni algatatud tehnilise abi rahastamiseks; liikmesriikide kaupa kindlaksmääratud soovituslikud jaotused ei tohi seetõttu sisaldada tehnilise abi summasid,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 1083/2006 artikli 5 lõike 1 kohaselt liikmesriikide kaupa kindlaksmääratud kulukohustuste assigneeringute soovituslikud summad lähenemiseesmärgi raames struktuurifondidest abi saavate abikõlblike piirkondade jaoks, kaasa arvatud kõnealuse määruse II lisas kindlaksmääratud täiendavad summad, sätestatakse I lisa tabelis 1.
Eelmises lõigus nimetatud kulukohustuste assigneeringute aastane jaotus liikmesriikide kaupa sätestatakse I lisa tabelis 2.
Artikkel 2
Määruse (EÜ) nr 1083/2006 artikli 8 lõike 1 kohaselt liikmesriikide kaupa kindlaksmääratud kulukohustuste assigneeringute soovituslikud summad lähenemiseesmärgi raames struktuurifondidest üleminekuperioodi eritoetuste jaoks, kaasa arvatud kõnealuse määruse II lisas määratud summad sätestatakse II lisa tabelis 1.
Eelmises lõigus nimetatud kulukohustuste assigneeringute aastane jaotus liikmesriikide kaupa sätestatakse II lisa tabelis 2.
Artikkel 3
Määruse (EÜ) nr 1083/2006 artikli 5 lõike 2 kohaselt liikmesriikide kaupa kindlaksmääratud kulukohustuste assigneeringute soovituslikud summad lähenemiseesmärgi raames ühtekuuluvusfondist abi saavate abikõlblike liikmesriikide jaoks sätestatakse III lisa tabelis 1.
Eelmises lõigus nimetatud kulukohustuste assigneeringute aastane jaotus liikmesriikide kaupa sätestatakse III lisa tabelis 2.
Artikkel 4
Määruse (EÜ) nr 1083/2006 artikli 8 lõike 3 kohaselt liikmesriikide kaupa kindlaksmääratud kulukohustuste assigneeringute soovituslikud summad lähenemiseesmärgi raames ühtekuuluvusfondist üleminekuperioodi eritoetust saavate abikõlblike liikmesriikide jaoks sätestatakse IV lisa tabelis 1.
Eelmises lõigus nimetatud kulukohustuste assigneeringute aastane jaotus liikmesriikide kaupa sätestatakse IV lisa tabelis 2.
Artikkel 5
Käesolev otsus on adresseeritud liikmesriikidele.
Brüssel, 4. august 2006

Labels: 2
15
19